**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**16/07/2023**

**ΠΡΟΓΡΑΜΜΑ  ΚΥΡΙΑΚΗΣ  16/07/2023**

…..

|  |  |
| --- | --- |
| Ντοκιμαντέρ | **WEBTV** **ERTflix** |

**17:30**  |  **Χρόνης Μπότσογλου: «Ήμουν κι Εγώ Εκεί και με Φίλεψαν Ένα Πιάτο με Φακή...»**     
  
**Έτος παραγωγής:** 2021

|  |  |
| --- | --- |
| Ντοκιμαντέρ / Παράδοση | **WEBTV** **ERTflix** |

**19:00**  |  **45 Μάστοροι, 60 Μαθητάδες  (E)**   **(Ένθεση προγράμματος)**  
  
**Έτος παραγωγής:** 2022

Εβδομαδιαία ημίωρη εκπομπή, παραγωγής ΕΡΤ3 2022. Σειρά 12 πρωτότυπων ημίωρων ντοκιμαντέρ, που παρουσιάζουν παραδοσιακές τέχνες και τεχνικές στον 21ο αιώνα, τα οποία έχουν γυριστεί σε διάφορα μέρη της Ελλάδας. Ο νεαρός πρωταγωνιστής Χρήστος Ζαχάρωφ ταξιδεύει από την Κέρκυρα και την Παραμυθιά ως τη Λέσβο και την Πάτμο, από το Γεράκι Λακωνίας και τα Λαγκάδια Αρκαδίας ως την Αλεξανδρούπολη και τα Πομακοχώρια, σε τόπους δηλαδή όπου συνεχίζουν να ασκούνται οικονομικά βιώσιμα παραδοσιακά επαγγέλματα, τα περισσότερα από τα οποία έχουν ενταχθεί στον κατάλογο της άυλης πολιτιστικής κληρονομιάς της UNESCO. Ο Χρήστος επιχειρεί να μάθει τα μυστικά της μαρμαροτεχνίας, της ξυλοναυπηγικής, της αργυροχοΐας ή της πλεκτικής στους τόπους όπου ασκούνται, δουλεύοντας πλάι στους μαστόρους. Μαζί με τον Χρήστο κι ο θεατής του ντοκιμαντέρ βιώνει τον κόπο, τις δυσκολίες και τις ιδιαιτερότητες της κάθε τέχνης!

**«Η τέχνη της πέτρας στα Λαγκάδια Αρκαδίας» [Με αγγλικούς υπότιτλους]**   
**Eπεισόδιο**: 10

Oι Λαγκαδινοί μάστοροι της πέτρας είναι γνωστοί σε όλη την Πελοπόννησο, καθώς δεν έχουν πάψει ποτέ να χτίζουν ή να επισκευάζουν σπίτια, εκκλησίες και γεφύρια.   
Στο νέο επεισόδιο του 45 Μάστοροι, 60 Μαθητάδες, ο Χρήστος συμμετέχει στο 4ο Εργαστήριο Παραδοσιακής Τέχνης της Πέτρας, που οργανώθηκε από το σωματείο φίλων παραδοσιακής αρχιτεκτονικής «Άνθη της Πέτρας» στα Λαγκάδια Αρκαδίας.   
Σκοπός του είναι να μάθει τη διαδρομή της πέτρας από το λατομείο όπου εξορύσσεται ως την οικοδομή όπου χτίζεται. Ενδιάμεσα, θα μάθει από τους μαστόρους με ποιον τρόπο θα την κόψει και θα την χοντροπελεκήσει, ώστε να φτάσει σχεδόν έτοιμη στην οικοδομή, ενώ θα ανακαλύψει και παλιές τεχνικές κτισίματος που δεν εφαρμόζονται πια.   
Μαζί με τον Χρήστο, ο θεατής θα γνωρίσει τρόπους παραδοσιακής επεξεργασίας της πέτρας, αλλά και την ιδιαίτερη σχέση των Λαγκαδινών με αυτήν, που εξακολουθεί να παράγει μοναδικά έργα αλλά και ιδιαίτερα ικανούς νέους μαστόρους!

Πρωταγωνιστής: Χρήστος Ζαχάρωφ Σκηνοθεσία - Concept: Γρηγόρης Βαρδαρινός Σενάριο - Επιστημονικός Συνεργάτης: Φίλιππος Μανδηλαράς Διεύθυνση Παραγωγής: Ιωάννα Δούκα Διεύθυνση Φωτογραφίας: Γιάννης Σίμος Εικονοληψία: Μιχάλης Καλιδώνης Ηχοληψία: Μάνος Τσολακίδης Μοντάζ - Color Grading: Μιχάλης Καλλιγέρης Σύνθεση Μουσικής - Sound Design: Γεώργιος Μουχτάρης Τίτλοι αρχής - Graphics: Παναγιώτης Γιωργάκας Μίξη Ήχου: Σίμος Λαζαρίδης Ενδυματολόγος Χρήστου: Κωνσταντίνα Μαρδίκη Ηλεκτρολόγος: Γιώργος Τσεσμεντζής Γραμματεία Παραγωγής: Κωνσταντίνα Λαμπροπούλου

|  |  |
| --- | --- |
| Αθλητικά / Beach volley | **WEBTV** |

**19:45**  |  **Beach Volley - Athens Golden Cup  (Z) (Αλλαγή ώρας)**

Το Πανελλήνιο Πρωτάθλημα Beach Volley MASTERS 2023, ανδρών και γυναικών, είναι στην ERTWorld.   
Το φετινό τουρνουά, μετά τη Θεσσαλονίκη και την Ξάνθη, συνεχίζεται στην Πλατεία Συντάγματος στην Αθήνα (13-16/07) και θα ολοκληρωθεί με τους τελικούς στον Άγιο Νικόλαο της Κρήτης (28-30/07).  
  
Οι καλύτεροι του αθλήματος διεκδικούν την κορυφή στο απαιτητικό και συνάμα συναρπαστικό πρωτάθλημα βόλεϊ στην άμμο.

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**21:45**  |  **Κεντρικό Δελτίο Ειδήσεων - Αθλητικά - Καιρός  (M) (Αλλαγή ώρας)**

Το κεντρικό δελτίο ειδήσεων της ΕΡΤ1 με συνέπεια στη μάχη της ενημέρωσης έγκυρα, έγκαιρα, ψύχραιμα και αντικειμενικά. Σε μια περίοδο με πολλά και σημαντικά γεγονότα, το δημοσιογραφικό και τεχνικό επιτελείο της ΕΡΤ, κάθε βράδυ, στις 21:00, με αναλυτικά ρεπορτάζ, απευθείας συνδέσεις, έρευνες, συνεντεύξεις και καλεσμένους από τον χώρο της πολιτικής, της οικονομίας, του πολιτισμού, παρουσιάζει την επικαιρότητα και τις τελευταίες εξελίξεις από την Ελλάδα και όλο τον κόσμο.

Παρουσίαση: Απόστολος Μαγγηριάδης

|  |  |
| --- | --- |
| Ψυχαγωγία | **WEBTV** **ERTflix** |

**22:45**  |  **Μουσικό Κουτί  (E)**   **(Αλλαγή ώρας)**

**«Το Μουσικό Κουτί της Δεκαετίας του '50» Καλεσμένοι: Λάκης Παπαδόπουλος, Δώρος Δημοσθένους και Πέννυ Μπαλτατζή**

Ένα ονειρικό ταξίδι στο χρόνο παρέα με εκλεκτούς καλεσμένους για να θυμηθούμε τα τραγούδια που έλαμψαν τη δεκαετία το ’50 και συνεχίζουν να λάμπουν μέχρι και σήμερα ετοίμασε το Μουσικό Κουτί. Ο Νίκος Πορτοκάλογλου και η Ρένα Μόρφη υποδέχονται τον Λάκη Παπαδόπουλο, τον Δώρο Δημοσθένους και την Πέννυ Μπαλτατζή που έχουν ιδιαίτερη αγάπη στη δεκαετία του ’50 και το αποδεικνύουν με τις ερμηνείες και τις διασκευές που έχουν κάνει σε τραγούδια της εποχής.  
  
Η θρυλική δεκαετία του ’50 είναι η δεκαετία που φυτρώνουν οι σπόροι μιας μεγάλης μουσικής αλλαγής στην Ελλάδα αλλά και διεθνώς και προμηνύει την έκρηξη της δεκαετίας του ’60.  
  
Στο juke box της εκπομπής γίνεται ένα μεγάλο πάρτι με ελληνικά και ξένα τραγούδια που μας συγκινούν και μας ξεσηκώνουν σαν να γράφτηκαν σήμερα! Ο Βασίλης Τσιτσάνης συναντά τον Έλβις Πρίσλεϊ και η μουσική ταξιδεύει στο χρόνο!  
  
Ο Λάκης Παπαδόπουλος έζησε τα παιδικά του χρόνια σε αυτήν τη δεκαετία και βέβαια τον σημάδεψαν για πάντα τα πρώτα ακούσματα που είχε σε αυτή την τρυφερή ηλικία.  
  
Ο εξαιρετικός ερμηνευτής Δώρος Δημοσθένους γεννήθηκε στη Λεμεσό της Κύπρου και έχει συνεργαστεί με σπουδαίους δημιουργούς και ερμηνευτές, ενώ έχει εμφανιστεί σε μεγάλες μουσικές σκηνές της Ελλάδας και του εξωτερικού.  
  
Η Πέννυ Μπαλτατζή, χρόνια τώρα αποδεικνύει «ότι είναι ένα κορίτσι από σπάνιο και εξωτικό χαρμάνι» που συνδυάζει μοναδικά όλες τις δεκαετίες.

Ιδέα, Kαλλιτεχνική Επιμέλεια: Νίκος Πορτοκάλογλου  
Παρουσίαση: Νίκος Πορτοκάλογλου, Ρένα Μόρφη  
Σκηνοθεσία: Περικλής Βούρθης   
Αρχισυνταξία: Θεοδώρα Κωνσταντοπούλου  
Παραγωγός: Στέλιος Κοτιώνης   
Διεύθυνση φωτογραφίας: Βασίλης Μουρίκης   
Σκηνογράφος: Ράνια Γερόγιαννη   
Μουσική διεύθυνση: Γιάννης Δίσκος   
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου   
Υπεύθυνος ρεπερτορίου: Νίκος Μακράκης   
Photo Credits : Μανώλης Μανούσης/ΜΑΕΜ  
Εκτέλεση παραγωγής: Foss Productions μαζί τους οι μουσικοί:  
Πνευστά – Πλήκτρα / Γιάννης Δίσκος  
Βιολί – φωνητικά / Δημήτρης Καζάνης  
Κιθάρες – φωνητικά / Λάμπης Κουντουρόγιαννης  
Drums / Θανάσης Τσακιράκης  
Μπάσο – Μαντολίνο – φωνητικά / Βύρων Τσουράπης  
Πιάνο – Πλήκτρα / Στέλιος Φραγκούς

|  |  |
| --- | --- |
| Ντοκιμαντέρ | **WEBTV** **ERTflix** |

**00:30**  |  **Χρόνης Μπότσογλου: «Ήμουν κι Εγώ Εκεί και με Φίλεψαν Ένα Πιάτο με Φακή...»**   **(Αλλαγή ώρας)**  
  
**Έτος παραγωγής:** 2021

Ένας ζωγράφος, ένα σχέδιο Ένας σκηνοθέτης, ένα πορτρέτο.  
  
Έχουν περάσει σχεδόν 40 χρόνια από την πρώτη μου συνάντηση με τον Χρόνη.  
  
Το 1982 τον κινηματογράφησα επί μέρες να δουλεύει ένα έργο, λάδι, παραγγελία. Έκανε κι ένα σχέδιο με μοντέλο εμένα, για να μου εξηγήσει την αναζήτησή του. Αυτό καταγράφηκε στην ταινία «Δυο φίλοι δυο ζωγράφοι» η οποία προβλήθηκε το 2017 στην γκαλερί «Φωταγωγός». Τότε συμφωνήσαμε να μιλήσουμε ξανά για τη δουλειά του.  
  
Στη διάρκεια των ετών πέρα από αναγνωρισμένος ζωγράφος υπήρξε καθηγητής και πρύτανης στην ΑΣΚΤ.  
  
Ο κύριος άξονας της σημερινής ταινίας εξελίσσεται στο ατελιέ του, όπου ένα σκίτσο δικό μου και μια συζήτηση με τον Χρόνη και τη σύντροφό του Ελένη λαμβάνει μέρος. Η Ελένη, πρόσωπο καθοριστικό από τα χρόνια της σπουδής, μεγαλώνει μαζί με το δημιουργό κι αποκαλύπτεται επανειλημμένα στα έργα του. Η δε συζήτηση με τον ομότεχνό του Θεοφυλακτόπουλο φωτίζει τη διαδρομή του.  
  
Η πορεία του αποκαλύπτεται από ανέκδοτα ηχητικά ντοκουμέντα, που βρέθηκαν από μελετητές του έργου του και τις προσωπικές του σημειώσεις. Η ανοιχτή συζήτηση για το έργο του με αφορμή την τελευταία του αναδρομική έκθεση το 2018 στην γκαλερί «Σκουφά» όπου μίλησαν οι Γ. Ψυχοπαίδης, (ζωγράφος, καθηγητής ΑΣΚΤ), Μ. Θεοφυλακτόπουλος, (ζωγράφος, καθηγητής ΑΣΚΤ), Γ. Χουλιαράς, (γλύπτης, καθηγητής ΑΣΚΤ), Τρ. Πατρασκίδης, (εικαστικός, καθηγητής & πρύτανης ΑΣΚΤ), Χρ. Λάζος, (συγγραφέας ερευνητής), και Χ. Καμπουρίδης, ιστορικός τέχνης.  
  
Ο συλλέκτης Σωτήρης Φέλιος, πρόεδρος του ιδρύματος “Η άλλη Αρκαδία” συστήνει το έργο του ζωγράφου στο διεθνές κοινό με εκθέσεις όπως: “Illuminated shadows” Venice 2011 & “Hellenico Plurale” Rome 2012.  
  
Τα καλά έργα μας γονιμοποιούνε και μπορεί να μιλάμε γι’ αυτά σε βάθος χρόνου. Η τέχνη του Μπότσογλου θα μένει εκεί, μπροστά μας, αμετάκλητα έξω από τη φθορά του χρόνου. Ανιστορική στην ουσία της και πάντως ανοιχτή εσαεί στις ερμηνείες κάθε γενιάς και κάθε ιστορικής περίοδο.  
  
Η κινηματογράφηση ακολουθεί έναν ελεύθερο χρονικά αφηγηματικό άξονα ως προς τις πληροφορίες κι ένα σταθερό ως προς την εξέλιξη του έργου, του ζωγράφου.

Σκηνοθεσία: Φρέντυ Βιανέλλης  
Σενάριο: Φρέντυ Βιανέλλης  
Διεύθυνση φωτογραφίας: Δημήτρης Παπαδόπουλος, Αργύρης Θέος, Φίλιππος Κουτσαφτής, Πάρης Παπαζαχαρής  
Μοντάζ: Παναγιώτης Γκίνης  
Ήχος: Δημήτρης Παπαδόπουλος  
Μουσική: Ντόρα Μπακοπούλου  
Παραγωγή:Eirini Vianelli Animated Services  
Παραγωγοί: Ειρήνη Βιανέλλη  
Συμπαραγωγή: ΕΚΚ,Ίδρυμα «Η άλλη Αρκαδία» Σωτήρης Φέλιος  
Φορμάτ: ProRes  
Χρώμα: Έγχρωμο  
Χώρα Παραγωγής: Ελλάδα

|  |  |
| --- | --- |
| Ταινίες | **WEBTV** |

**01:45**  |  **Τι 30, τι 40, τι 50 - Ελληνική Ταινία**   **(Αλλαγή ώρας)**  
  
**Έτος παραγωγής:** 1972  
**Διάρκεια**: 95'

Ο Ζάχος είναι ένας σοβαρός 50άρης επιχειρηματίας με πολύ συντηρητικές απόψεις για τη ζωή και τον έρωτα, που φλερτάρει με διάφορες γυναίκες του περιβάλλοντός του. Προσλαμβάνει για γραμματέα του την Τέτα, την 20χρονη κόρη της πρώην φιλενάδας του Ναταλίας. Όταν η Τέτα θα εξομολογηθεί ότι είναι ερωτευμένη με έναν ώριμο κύριο, η σκέψη όλων θα πάει στον διαφημιστή του Ζάχου, Βίκτωρα Καλλινίκο.   
Μια σειρά παρεξηγήσεων θα συμβούν μέχρι να αποκαλυφθεί ότι η Τέτα είναι ερωτευμένη με τον Ζάχο. Όταν όμως ο Ζάχος αντιληφθεί τι συμβαίνει, θα νιώσει 20 χρόνια νεότερος, θα ταξιδέψει μαζί της στην Ευρώπη, και στην επιστροφή θα διαπιστώσει ότι αυτός και η κοπέλα δεν αποτελούν το μοναδικό ζευγάρι που απολαμβάνει την ευτυχία.

Παίζουν: Λάμπρος Κωνσταντάρας, Ρίκα Διαλυνά, Γιώργος Μοσχίδης, Μίτση Κωνσταντάρα, Νίκος Βερλέκης, Βάσος Ανδριανός Σενάριο: Ασημάκης Γιαλαμάς – Κώστας Πρετεντέρης Σκηνοθεσία: Κώστας Καραγιάννης

|  |  |
| --- | --- |
| Ενημέρωση / Ειδήσεις | **WEBTV** |

**03:30**  |  **Ειδήσεις - Αθλητικά - Καιρός  (M) (Αλλαγή ώρας)**

|  |  |
| --- | --- |
| Μουσικά / Παράδοση | **WEBTV** **ERTflix** |

**04:00**  |  **Το Αλάτι της Γης  (E)**  

Σειρά εκπομπών για την ελληνική μουσική παράδοση.  
  
**«Με τους "Αμορόζα" στο Αιγαίο»**

Η εκπομπή «Το Αλάτι της Γης» και ο Λάμπρος Λιάβας προβάλλουν συχνά και συνειδητά ομάδες νέων μουσικών που με πάθος και σοβαρότητα ερευνούν και αποδίδουν με τον δικό τους σημερινό τρόπο την ελληνική παραδοσιακή μουσική, αποκαλύπτοντάς την και στους συνομήλικους τους.   
Έτσι, μας προσκαλούν σε μια γνωριμία με το μουσικό σχήμα «Αμορόζα»!  
Το συγκρότημα αποτελούν οι: Νίκος Μήλας (βιολί), Χριστίνα Κουκή (σαντούρι), Μαριάνθη Λιουδάκη (τραγούδι) και Νικόλας Αγγελόπουλος (λαούτο).   
Μαζί τους ταξιδεύουμε στο Αιγαίο: στις Κυκλάδες (Νάξο, Αμοργό και Άνδρο), τη Λέσβο, την Ικαρία και τα Δωδεκάνησα.  
Ιδιαίτερη αναφορά γίνεται στη Λέρο, όπου τα μέλη της ομάδας διδάσκουν τα λαϊκά όργανα στα παιδιά του νησιού στον δραστήριο τοπικό Σύλλογο «Άρτεμις».   
Ο πρόεδρος Αντώνης Νταλλαρής μιλά για τη 40χρονη προσφορά του Συλλόγου στην πολιτιστική ζωή της Λέρου και τραγουδάμε τη λύρα του τον παλαιό «χαβά του Καντούνη».  
Επίσης στην εκπομπή συμμετέχουν ο συνεργάτης των «Αμορόζα» Θοδωρής Μέρμηγκας (τραγούδι-λαούτο), καθώς και μια παρέα από χορευτές φίλους του συγκροτήματος, που μας μεταφέρουν τη μοναδική αίσθηση των αιγαιοπελαγίτικων χορών (απτάλικα, καρσιλαμάδες, συρτά, μπάλοι, ικαριώτικος, λέρικος, σούστα).  
  
Χορεύουν οι: Στέφανος Γανωτής, Καλομοίρα Γιαννάκη, Γρηγόρης Γρηγορίου, Χριστιάνα Κατσαρού, Αντώνης Νταλλαρής, Αποστόλης Τάκης, Βαγγέλης Τσαρουχάς και Ζαχαρούλα Χατζηκωνσταντίνου.

Παρουσίαση: Λάμπρος Λιάβας  
Έρευνα-Κείμενα-Παρουσίαση: Λάμπρος Λιάβας  
Σκηνοθεσία: Μανώλης Φιλαΐτης  
Διεύθυνση φωτογραφίας: Σταμάτης Γιαννούλης  
Εκτέλεση παραγωγής: FOSS

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**